Foto: Reuters NATO bosh kotibi Yyens Stoltenberg Xalqaro valuta jamg‘armasi (XVJ) rahbari lavozimini egallashi mumkin. Norvegiyaning TV2 telekanali xabariga ko‘ra, Stoltenbergning yangi lavozimga tayinlanishi uning NATO rahbari sifatidagi vakolatlari tugaganidan keyin amalga oshadi. Mart oyida NATO mamlakatlari yetakchilari Yyens Stoltenbergning alyans bosh kotibi mandatini uzaytirishga, lavozimida 2023 yil 30 sentabrgacha qolishiga qaror qilishgandi. Yyens Stoltenberg - Norvegiyaning sobiq bosh vaziri. U 2014 yil oktyabr oyidan beri NATO Bosh kotibi lavozimida ishlab kelmoqda. 24 mart kuni Bryusseldagi NATO sammitida Stoltenberg NATO Bosh kotibi lavozimida yana bir yil qolishga rozi bo‘ldi. 2019 yil 1 oktyabrdan boshlab Kristalina Georgiyeva XVJ boshqaruvchi direktori lavozimida ishlab kelmoqda. Uning muddati 2024 yilda tugaydi.